TUSI VEA KI MOSES 



WAINA EU SOSO E Kl 



GENESIS. 



MATELE 1. 

1 Eagi ni naatiilakeana Supe e da- 
wana ki nakoroatelagi go inara- 

2 mana. Go maramana e pinovinoi 
go e palo; go namaligo e doko 
narae ni epua: go naata ni Supe 
e darakovakovagoro narae ni noai 

3 maga. Go Supe e noa, Namarama 
ega vakilioa : go namarama e pa- 

4 kilina. Go Supe e punusi nama- 
rama, naga e pia : go Supe e da- 
potae namarama padua ki namali- 

5 go. Go Supe e soso namarama ki 
Aleati, go namaligo e soso e ki 
Pogi. Go ragimelu e doko go 
malipogi e doko, naaleatia sikai. 

6 Go Supe e noa, Namalopa sikai 
ega toko inaleoputo ni noai maga, 
go ega tapotae noai maga padua 

7 ki noai maga. Go Supe e mari 
namalopa, po dapotae noai maga 
waina eu doko etano ni namalopa 
padua ki noai maga waina eu 
doko elagi ni namalopa : go e da- 

8 pala nogoe. Go Supe e soso na- 
malopa ki Nakoroatelagi. Go 
ragimelu e doko go malipogi e 
doko, naaleatia kerua. 

9 Go Supe e noa, Noai maga ni 
etano ni nakoroatelagi euga vei 
tea saisaikiana paki tokora sikai- 
mau, go tea garagara ega vaki 

lOlina: go e dapala nogoe. Go 
Supe e soso tea garagara ki Nava- 
nua; go nasaisaikiana ni noai 
maga e soso e ki Natasi maga : 

11 go Supe e punusi naga e pia. Go 
Supe e noa, Navanua ega sai ki 



namenau, nataputea waina e pitua 
ki napatina, go nakau ni nawa 
waina e dau ki nawana visarasara, 
waina napatina e doko napalauna, 
elagi ni navanua : go e dapala 
nogoe. Go navanua e sai ki na- 12 
menau, nataputea waina e pitua 
ki napatina visarasara, go nakau 
waina e dau ki nawana, waina 
napatina e doko napalauna, e 
pisarasara; go Supe e punusi naga 
e pia. Go ragimelu e doko go 13 
malipogi e doko, naaleatia ketolu. 

Go Supe e noa, Nasulu maga 14 
euga toko namalopa ni nakoro- 
atelagi naga euga tapotae aleati 
padua ki pogi; go euga vei na- 
vaivaiana maga, go ragi maga, go 
naaleatia maga, go natau maga : 
go euga vei nasulu maga namalopa 15 
ni nakoroatelagi naga euga mara- 
malagati maramana : go e dapala 
nogoe. Go Supe e mari nasulu 16 
warua dua ; nasulu waina e parua 
liu naga ega maraki aleati, go na- 
sulu waina e parua rua naga ega 
maraki pogi: go e mari masoe 
maga. Go Supe e lawo ki da 17 
namalopa ni nakoroatelagi naga 
euga maramalagati maramana, go 18 
naga euga maramara dapau aleati 
go pogi, go naga euga tapotae na- 
marama padua ki namaligo: go 
Supe e punusi naga e pia. Go 19 
ragimelu e doko go malipogi e 
doko, naaleatia kevati. 

Go Supe e noa, Noai maga euga 20 
vura ki navata ni nalo varivari 
maga waina eu mauri, go manu 

maga euga tiri elagi ni maramana 
narae ni namalopa ni nakoroate- 

21 lagi; Go Supe e dawana ki nalo 
warua maga ni natasi, go sara 
nalo manri visarasara waina eu 
kakaravi, waina noai maga eu dape 
ra eu lapa, go sara manu visara- 
sara waina eu pilake nalivaruda : 

22 go Supe e punusi naga e pia. Go 
Supe e pasaniata ki da, po naga, 
Kuga vavakawora, po lapa, po 
mari noai maga ni natasi euga 
vura, go manu euga lapa navanua. 

23 Go ragimelu e doko go malipogi 
e doko, naaleatia kelima. 

24 Go Supe e noa, Navanua ega tape 
nalo mauri visarasara maga, katel 
maga, go tea kakaravi maga, go 
nalo mila visarasara maga ni 

25 navanua : go e dapala nogoe. Go 
Supe e mari nalo mila visarasara 
maga ni navanua, go katel visa- 
rasara maga, go sara nalo visarasara 
waina eii kakaravi natano: go 

26 Supe e punusi naga e pia. Go Supe 
e noa, Tuga mari naatamoli euga 
vei nunugida, euga takiusi gida : go 
euga maramara dapau naika maga 
ni natasi, go manu maga ni nama- 
lopa, go katel maga, go navanua 
mamau, go sara nalo kakaravi wa- 

27 ina eu kakaravi navanua. Go Supe 
e dawana ki naatamoli e pei nunu- 
na, e dawana ki nia e pei nunu ni 
Supe ; e dawana ki da ero pei naa- 

28 noai go nagoroi. Go Supe e pasa- 
niata ki da : go Supe e noa ki da, e 
naga, Koroga vavakawora, po lapa, 
po mari navanua ega vura, po mari- 
matua ki nia ; go koroga maramara 
dapau naika maga ni natasi, go 
manu maga ni namalopa, go sara 
nalo mauri waina eu kakaravi na- 

29 vanua. Go Sup^ e noa. Pa leo, a 
po dua mu sara nataputea waina e 
pitua ki napatina, waina e doko 
narae ni navanua mamau, go sara 
nakau, waina nawa ni nakau e 
doko asa waina e pitua ki napa- 
tina ; ega vei navinaga animu : 

30 go sara nalo tua vati ni navanua, 



go sara manu ni namalopa, go sara 
nalo waina eu kakaravi navanua, 
waina naatana mauri e doko ara, 
a po dua ra sara nataputea mala- 
kesa ega vei navinaga adeada : go 
e dapala nogoe. Go Supe e punusi 31 
sara naleo waina e marisua ra, go, 
pa leo, eu pia lua. Go ragi melu 
e doko go malipogi e doko, naale- 
atia kelatesa. 

MATELE 2. 

Go nakoroatelagi go maramana 1 
ero pei tea marisuaana, go tagona 
mamau puti kakada. Go naaleatia 2 
kelarua Supe e marisua nawosiana 
aneana waina e mari a ; go e maro- 
maro naaleatia kelarua ki nawosi- 
ana aneana mamau puti waina e 
mari a. Go Supe e pasamata ki 3 
naaleatia kelarua, po dapugoro e : 
nalakena e maromaro asa ki nawo- 
siana aneana mamau puti waina e 
dawana ki da po mari ra. 

Tea maga waia eu pei nava- 4 
kilinaana maga ni nakoroatelagi 
go maramana ragi waina ero pei 
tea tawanakiana, naaleatia waina 
Yehovah Supe e mari maramana 
go nakoroatelagi. Go te nakau 5 
seara ni namalasi e ko da doko 
navanua mau, go te nataputea 
seara ni namalasi e ko da pisu 
mau : nalakena Yehovah Supe e 
ko da mari usa e powo navanua 
mau, go naatamoli sikai waina 
ega kili natano e ko da doko mau ; 
ma namavu sikai e sake iiieludua 6 
ki maramana pano, po pue narae 
ni natano mamau. Go Yehovah 7 
Supe e maridawana ki namota- 
mota seara ni natano e pei naata- 
moli, po marodua nagusuna name- 
rona ni namauriana ; go naatamoli 
e j)o pei naatana mauri. Go Ye- 8 
hovah Supe e lawo roara sikai 
Eden taleva ni elagi kakana ; go 
tokoro wanogoe e doropusi naata- 
moli asa waina e mari a. Go sara 9 
nakau waina eu pei tea lomatakiana, 

go waina eu pia ki navinaga, 
Yehovah Supe e mari ra eu ulua 
pae natano; nakau ni naman- 
riana ma maleoputo ni roara, go 
iiakau ni naataeana ni nawiaana 

10 go ni nasaana. Gro noai sara 
&ikai e sara pae Eden naga ega 
vne roara ; go e pei tea wasiana 
pae tokora wanogoe, po pei arana 

1 1 pati. Nagisa ni tea vea Pishon : 
nae e pei tea waina e dalivirigoro 
navanna mamau ni Havilah, tokora 

3r2 waina cold e doko asa ; go cold ni 
navanna wanogoe e pia : bedelium 
doko asa go vatu natapalakisi. 

13 Go nagisa ni noai sara kerna Cihon : 
nae e pei tea waina e dalivirigoro 

14 navanna maman ni Kusli. Go 
nagisa ni noai sara ketolu Hidde- 
kel : nae e pei tea waina e pae 
narae ni Assuria pano. Go noai 

15 sara kevati e pei Eufrates. Go 
Yehovali Supe e piragi naatamoli 
po toropusi a roara ni Eden, naga 
ega wosiwosi asa po pavaigoro e. 

IG Go Yehovah Supe e dipaki naata- 
moli, po naga, Sara nakau ni roara 

17 pa to gani a : ma nakau ni naatae- 
ana ni nawiaana go ni nasaana, pa 
ta gani a man : nalakena naaleatia 
waina ku pe kani a ku pe wo mate 
lomau. 

18 Go Yehovah Supe e noa, E da 
pia man naga naatamoli ega sikina 
dokoj aga wo maneana mari tea 
silae sikai, waina ega wo patakana. 

10 Go Yehovah Supe e maridawana 
ki natano seara kakana e pei sara 
nalo tua vati ni namalasi, go sara 
manu ni namalopa; po piragi ra 
umai punusi naatamoli, naga ega 
vunusi tea waina nae ega soso ra 
asa; go tea waina naatamoli e 
soso sara nalo mauri asa, tea wa- 

20 nogoe e pei nagisada. Go naata- 
moli e salagisa ni sara katel, go ni 
sara manu ni namalopa, go ni sara 
nalo mila ni namalasi; ma tea 
silae agi naatamoli waina e pata- 
kana e da pei tea vapaiana mau. 

21 Go Yehovah Supe e mari nama- 



turuana warua sikai e dowo naata- 
moli, go e maturu; go e dape 
vidina sikai kakada, po mariponoti 
napokasina e doko oli a : go vidina 22 
waina Yehovah Supe e dape a 
melu naatamoli e davagi a e pei 
nagoroi sikai, po piragi a umai 
punusi naatamoli. Go naatamoli 23 
e noa, Sala waia tea waia e pei 
navatu ni navatugu maga, go na- 
pokasi ni napokasigu ; ega wo pei 
tea sosoana ki Nagoroi, nalakena 
e pei tea tapeana iiielu Naanoai. 
Nalakena tea wanogoe naanoai ega 24 
toropusi tamana^o pilana, go ega 
vuluti anagoroi : go eroga wo pei 
napokasi sikaimau. Go ero dua 25 
malamala, naatamoli go anagoroi, 
go ero da iiialiere mau. 

MATELE 3. 

Go mata e marimanumatua liu 1 
sara nalo mila ni namalasi waina 
Yehovah Supe e mari ra. Go e 
noa ki nagoroi, e naga, Supe e po 
noa naga, Koroga ta gani sara 
nakau ni roara kite ? Go nagoroi 2 
e noa ki mata, e naga, Nawa ni 
nakau maga ni roara aroga kani 
a : ma nawa ni nakau waina e 3 
doko maleoputo ni roara, Supe e 
po noa, Koroga ta gani a mau, go 
koroga ta kisidogo e mau, koro pe 
mate. Go mata e noa ki nagoroi 4 
e naga, Koroga wo da mate lomau 
mau : nalakena Supe e atae naga 5 
naaleatia waina koro pe kani a, 
namatamu ero pe wo pei tea wola- 
gatiana, go koro pe wo dakiusi 
Supe, koro pe wo atae nawiaana 
go nasaana. Go ragi waina nagoroi 6 
e punusi naga nakau wanogoe e 
pisL ki navinaga, go naga e pei tea 
lomatakiana, go naga e pei nakau 
masauana raki namanumatuaana, 
e dape nawana seara, po ganikani ; 
go e dua anawota waina e sikoti a, 
go nae e ganikani. Go namata ni 7 
nara dua ero pei tea wolagatiana, 
go ero atae naga ero malamala; 

go ero turi saisai ki naulu ni na- 
puliva, po dumada madeada mari 

8 namasere maga. Go ero dogo na- 
daleo ni Yehovah Supe e surata 
roara nasau ni naaleatia : go naa- 
tamoli go anagoroi, ero dokoloku 
padua ki narae ni Yehovah Supe 
maleoputo ni nakau maga ni roara. 

9 Go Yehovah Supe e pioso paki na- ' 
tamoli, po noa ki nia, e naga, Nigo I 

10 wai ? Go e naga, A dogo nadaleoma \ 
roara, go a mataku, nalakena a 

1 1 inalamala ; go a dokolokn. Go e 
naga, Sei e noakisai ko naga ku 
malaiiiala ? Nigo ku po gani nakau 
waina a dipagoro ko asa, naga pa 

12 ta gani a mau kite ? Go naatamoli 
e noa, Nagoroi waina ku pitua ki 
nia naga ega sikoti au doko, nae e 
dua au nakau wanogoe, go a gani- 

13 kani. Go Yehovah Supe e noa ki 
nagoroi, e naga, Nasava waia ku 
po mari a? Go nagoroi e noa, 
Mata e surue au, go a ganikani. 

14 Ge Yehovah Supe e noa ki mata, 
e naga, Nalakena ku po mari tea 
waia, ku pei tea vasasakiana warua 
liu sara katel, go sara nalo mila ni 
namalasi ; pa wo soka ki napeleina, 
go pa wo gani naihotamota sara 

15 naaleatia ni namauriana anigo : go 
aga wo la,wo ki navivilosiana ria- 
mawota kakamu ma nagoroi, go 
namawota ni naworama go ni na- 
worana : nae ega wo papua na- 
paurna go nigo pa wo kati naniago 

16 ni natuana. E noa ki nagoroi, e 
naga, Aga wo mari narogokitesaana 
anigo go natienaana anigo eroga 
wo lapa ; pa wo dape piakiki maga 
pilake narogokitesaana; go nama- 
sauana anigo ega wo paki aina- 
wota, go nae ega wo maramara 

17 dapau ko. Go e noa ki Adam, e 
naga, Nalakena ku po dogo parati 
ki nadaleo ni amagoroi, po gani 
nakau waina ^a dipagoro ko asa, 
po noa, Pa ta gani a mau : natano 
e pei tea vasasakiana nalakena 
nigo ; pa wo posiwosi asa raki na- 
kaniana sara naaleatia ni namau- 



riana anigo ; go ega wo manigo 18 
dape tea vivitipa maga go tea 
makalikali maga; go pa wo gani 
nataputea ni na malasi; pa wo 19 
gani navinaga pilake natorotoro- 
ana ni naraema, pa pa pa wo liliu 
paki natano; waina ku pei tea 
tapeana melu asa umai : nalakena 
ku pei namotamota, go pa wo liliu 
paki nainotamata. Go naatamoli 20 
e soso nagisa ni anagoroi ki Havah ; 
nalakena e pei pila ni tea mauri 
mamau puti. Go Yehovah Supe 21 
e magi Adam go anagoroi mari 
sugoro maga ni nawili, po sugoro 
ra asa. ^ 

Go Yehovah Supe e noa, Pa leo, 22 
naatamoli e po dakiusi gida sikai, 
e atae nawiaana go nasaana; go 
ragi waia, e pe sai ki namelearuna 
po moro dape nakau ni namauriana, 
po ganikani, po mauri pa pa e pe 
tu du po du mau du : go Yehovah 23 
Supe e dipakilua e iheludua ki 
roara ni Eden, naga ega kili natano 
waina e pei tea tapeana ihelu asa 
umai. Go e kopasi naatamoli paki 24 
etaku ; go e mari Kerubim eu doko 
taleva ni elagi ni roara ni Eden, 
go lova sikai ni mena ni nakapu, 
waina e do dumana doa e naga ega 
vavaigoro napua ni nakau ni nama= 
uriana. 

